बच्चे के जन्म के बाद मां हर रोज कई सारी चीजें सीखती है और महसूस करती है। बच्चा जैसे-जैसे बड़ा होता है अपने आसपास की चीजों को गौर से देखता है और समझता है। बच्चे को धीरे-धीरे समझ में आने लगता है कि किन चीजों से उसे नुकसान पहुंच सकता है या चोट लग सकती है। जब पहली बार सैलून जाता है और उसे कहा जाता है कि उसके बाल कटने वाले हैं, तो बच्चे के मन में डर बैठ सकता है। बच्चे के मन में यह बात जरूर आती है कि कैंची का इस्तेमाल शरीर पर करने से यकीनन उसे चोट लगेगी लेकिन ऐसा नहीं होता है। अगर आप भी अपने बच्चे का पहली बार हेयरकट करवाने सैलून लेकर जा रहे हैं, तो आपको उसे बिना जानकारी दिए सैलून विजिट नहीं करना चाहिए वरना आपकी मुसीबत बढ़ सकती है। आइए जानते हैं कि बच्चे का पहला सैलून हेयरकट ( The First Salon Haircut) करवाने से पहले क्या तैयारियां करनी चाहिए और क्या टिप्स अपनाने चाहिए।